pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รองโฆษกรัฐบาลเตือน ปชช. ระวังการระบาดไข้หวัดใหญ่ช่วงเทศกาล ย้ำผู้ประกันตน ม.33 และ ม.39 อายุ 50 ปี ขึ้นไปใช้สิทธิฉีดวัคซีนไข้หวัดใหญ่ฟรี ถึง 31 ธ.ค.นี้
วันอังคารที่ 27 ธันวาคม 2565
27/12/2565
รองโฆษกรัฐบาลเตือน ปชช. ระวังการระบาดไข้หวัดใหญ่ช่วงเทศกาล ย้ําผู้ประกันตน ม.33 และ ม.39 อายุ 50 ปี ขึ้นไปใช้สิทธิฉีดวัคซีนไข้หวัดใหญ่ฟรี ถึง 31 ธ.ค.นี้
รองโฆษกรัฐบาลเตือน ปชช. ระวังการระบาดไข้หวัดใหญ่ช่วงเทศกาล ย้ําผู้ประกันตน ม.33 และ ม.39 อายุ 50 ปี ขึ้นไปใช้สิทธิฉีดวัคซีนไข้หวัดใหญ่ฟรี ถึง 31 ธ.ค.นี้
วันที่ 27 ธันวาคม 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า นอกจากโรคโควิด-19 ที่ยังต้องเฝ้าระวังแล้ว ยังมีโรคประจําฤดูกาล คือ ไข้หวัดใหญ่สายพันธุ์ใหม่ ชนิดเอ (H1N1) โดยเฉพาะในช่วงที่มีการพบปะ ทํากิจกรรมร่วมกันของผู้คนในช่วงส่งท้ายปีเก่าต้อนรับปีใหม่ พบมีการระบาดง่าย เพื่อความไม่ประมาท หากไม่สบายให้ขอให้รักษาตามอาการและหมั่นเฝ้าสังเกตอาการ หากอาการไม่ดีขึ้นขอให้พบแพทย์โดยด่วน
นางสาวรัชดา กล่าวว่า จากข้อมูลกรมควบคุมโรค พบว่า"การฉีดวัคซีนป้องกันโรคไข้หวัดใหญ่ในช่วงการระบาดของโรคโควิด-19 นอกจากจะช่วยลดความรุนแรงของการป่วย และการเสียชีวิตจากโรคแทรกซ้อนของโรคไข้หวัดใหญ่แล้ว ยังช่วยลดความเสี่ยงต่อการเสียชีวิตที่เพิ่มขึ้นจากการติดเชื้อของทั้ง 2 โรค และลดอัตราการนอนโรงพยาบาลของผู้ป่วยโรคไข้หวัดใหญ่ โดยเฉพาะประชาชน 7 กลุ่มเสี่ยง ได้แก่ หญิงมีครรภ์ (แนะนําให้ฉีดวัคนป้องกันโรคไข้หวัดใหญ่เมื่อมีอายุครรภ์ 4 เดือนขึ้นไป) เด็กอายุ 6 เดือนถึง 2 ปี ผู้มีโรคเรื้อรัง 7 กลุ่มโรค (โรคปอดอุดกั้นเรื้อรัง หืด หัวใจ หลอดเลือดสมอง ไตวาย ผู้ป่วยมะเร็งที่อยู่ระหว่างการได้รับเคมีบําบัด และเบาหวาน) ผู้สูงอายุที่มีอายุ 65 ปีขึ้นไป ควรเข้ารับการฉีดวัคซีนป้องกันไข้หวัดใหญ่
ทั้งนี้ สํานักงานประกันสังคม ได้ขยายระยะเวลาในรับบริการฉีดวัคซีนไข้หวัดใหญ่ฟรีโดยไม่มีค่าใช้จ่าย ให้แก่ผู้ประกันตนมาตรา 33 และ ผู้ประกันตนมาตรา 39 ที่มีอายุตั้งแต่ 50 ปีขึ้นไป ตามสิทธิปีละ 1 ครั้ง จากเดิมที่สิ้นสุดตั้งแต่วันที่ 31 สิงหาคม 2565 ที่ผ่านมา ขยายไปเป็นวันที่ 31 ธันวาคม 2565 นี้ เพื่อดูแลผู้ประกันตน ให้เข้าถึงสิทธิการให้บริการฉีดวัคซีนไข้หวัดใหญ่
“ผู้ประกันตนที่มีมีอายุตั้งแต่ 50 ปีขึ้นไป ขอให้ใช้สิทธิฉีดวัคซีนไข้หวัดใหญ่ สามารถเข้ารับการบริการได้ที่สถานพยาบาลตามสิทธิของผู้ประกันสังคม โดยติดต่อนัดหมายการฉีดวัคซีนกับสถานพยาบาลล่วงหน้าก่อนเข้ารับบริการ เพื่อสุขภาพที่ดี สอบถามข้อมูลเพิ่มเติมได้ที่สํานักงานประกันสังคม หมายเลขโทรศัพท์ 0 2956 2500-10 เว็บไซต์ www.sso.go.th หรือโทรสายด่วน 1506” นางสาวรัชดา ย้ํา
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ ร่วมประชุมหารือเพื่อขับเคลื่อนโครงการซ่อมแซมแหล่งน้ำขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ.2565 - 2570
วันอังคารที่ 27 ธันวาคม 2565
รองปลัดกระทรวงเกษตรและสหกรณ์ ร่วมประชุมหารือเพื่อขับเคลื่อนโครงการซ่อมแซมแหล่งน้ําขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ.2565 - 2570
รองปลัดกระทรวงเกษตรและสหกรณ์ ร่วมประชุมหารือเพื่อขับเคลื่อนโครงการซ่อมแซมแหล่งน้ําขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ.2565 - 2570 ของมูลนิธิปิดทองหลังพระ สืบสานแนวพระราชดําริ
เมื่อวันที่ 26 ธันวาคม 2565 นายเศรษฐเกียรติ กระจางวงษ์ รองปลัดกระทรวงเกษตรและสหกรณ์ เข้าร่วมประชุมหารือเพื่อขับเคลื่อนโครงการซ่อมแซมแหล่งน้ําขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ.2565 - 2570 ของมูลนิธิปิดทองหลังพระ สืบสานแนวพระราชดําริ โดยมีนายบุญสม ชลพิทักษ์วงศ์ รองเลขาธิการสํานักงานทรัพยากรน้ําแห่งชาติ เป็นประธาน ผ่านสื่ออิเล็กทรอนิกส์ (Cisco Webex) โดยที่ประชุมได้รับทราบถึงมติคณะรัฐมนตรี เห็นชอบในหลักการโครงการซ่อมแซมแหล่งน้ําขนาดเล็กของส่วนราชการที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ. 2565 - 2570 ของมูลนิธิปิดทองหลังพระ สืบสานแนวพระราชดําริ ในคราวเมื่อวันที่ 1 พฤศจิกายน 2565 และร่วมพิจารณาแนวทางขับเคลื่อนโครงการซ่อมแซมแหล่งน้ําขนาดเล็กของส่วนราชการ ที่ยังไม่ได้ถ่ายโอนให้กับองค์กรปกครองส่วนท้องถิ่น ปี พ.ศ. 2565 - 2570 ของมูลนิธิปิดทองหลังพระ สืบสานแนวพระราชดําริ
ทั้งนี้ ที่ประชุมมีมติเห็นชอบแผนการดําเนินโครงการฯ โดยให้หน่วยงานภายใต้กระทรวงเกษตรและสหกรณ์ (กรมพัฒนาที่ดิน และกรมชลประทาน) กระทรวงทรัพยากรธรรมชาติและสิ่งแวดล้อม (กรมทรัพยากรน้ํา) และหน่วยงานที่เกี่ยวข้อง ประสานหน่วยงานในพื้นที่ ร่วมดําเนินการกับมูลนิธิฯ โดยมูลนิธิฯ มีเป้าหมายการซ่อมแซมแหล่งน้ําขนาดเล็ก จํานวน 750 โครงการตามแผนที่กําหนดไว้ และกรณีมีความจําเป็นต้องขอเพิ่มเป้าหมายโครงการฯ นอกเหนือจาก 750 โครงการเดิม ขอให้หน่วยงานตั้งงบประมาณประจําปี และเสนอให้สํานักงบประมาณพิจารณาจัดสรรงบประมาณตามแผนประจําปีของหน่วยงานต่อไป
รัฐบาลไทย-ข่าวทำเนียบรัฐบาล-“เฉลิมชัย” มอบของขวัญปีใหม่ให้ชาวประมงเพาะเลี้ยงสัตว์น้ำ 67 จังหวัด
วันอังคารที่ 27 ธันวาคม 2565
“เฉลิมชัย” มอบของขวัญปีใหม่ให้ชาวประมงเพาะเลี้ยงสัตว์น้ํา 67 จังหวัด
“เฉลิมชัย” มอบของขวัญปีใหม่ให้ชาวประมงเพาะเลี้ยงสัตว์น้ํา 67 จังหวัด “อลงกรณ์” เผยรัฐมนตรีเกษตรฯ ลงนามกฎกระทรวงยกเว้นค่าธรรมเนียมเพาะเลี้ยงหอยทะเลและสัตว์น้ําในกระชังแล้ว
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ ในฐานะประธานคณะกรรมการฟื้นฟูและพัฒนาศักยภาพการประมงไทย เปิดเผยวันนี้ว่า ตามที่ ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ มอบหมายให้หาแนวทางการให้ความช่วยเหลือเกษตรกรผู้เพาะเลี้ยงสัตว์น้ํา ซึ่งได้รับผลกระทบจากโควิด-19 และสงครามรัสเซีย-ยูเครน โดยคณะกรรมการฟื้นฟูและพัฒนาศักยภาพการประมงไทย มีมติเห็นชอบให้กรมประมงดําเนินการยกร่างกฎกระทรวง ยกเว้นการจัดเก็บค่าธรรมเนียมใบอนุญาตการเพาะเลี้ยงสัตว์น้ําในที่จับสัตว์น้ํา ซึ่งเป็นสาธารณสมบัติของแผ่นดินที่มีการเลี้ยงหอยทะเลและการเลี้ยงสัตว์น้ําในกระชังในพื้นที่ทั่วประเทศ และเสนอให้รัฐมนตรีว่าการกระทรวงเกษตรและสหกรณ์ พิจารณา
ล่าสุด ดร.เฉลิมชัย ศรีอ่อน ได้ลงนามในกฎกระทรวงดังกล่าวแล้ว และนําเสนอคณะรัฐมนตรีให้ความเห็นชอบ เพื่อให้มีผลบังคับใช้โดยเร็วต่อไป
“เกษตรกรผู้เพาะเลี้ยงสัตว์น้ํากว่า 17,000 ราย ในพื้นที่ 67 จังหวัด ที่มีการเพาะเลี้ยงสัตว์น้ําในที่จับสัตว์น้ําซึ่งเป็นสาธารณสมบัติของแผ่นดิน จะได้รับการยกเว้น 1 รอบใบอนุญาต ตั้งแต่วันที่กฎกระทรวงนี้มีผลบังคับใช้ จนถึงวันที่ 31 ธันวาคม 2567 ทั้งนี้ เพื่อช่วยลดภาระค่าใช้จ่ายให้เกษตรกร คิดเป็นเงินกว่า 50 ล้านบาท และนับเป็นครั้งที่ 2 ที่รัฐบาลโดยกระทรวงเกษตรฯ ยกเว้นค่าธรรมเนียมใบอนุญาตดังกล่าว โดยกระทรวงเกษตรและสหกรณ์ จะเร่งเสนอร่างกฎกระทรวงเข้าที่ประชุมคณะรัฐมนตรีเพื่ออนุมัติยกเว้นการเก็บค่าธรรมเนียมใบอนุญาตให้แก่พี่น้องเกษตรกรผู้เพาะเลี้ยงหอยทะเล สัตว์น้ําในกระชัง และสัตว์น้ําอื่น ๆ ที่ทําการเพาะเลี้ยงสัตว์น้ําในที่จับสัตว์น้ําซึ่งเป็นสาธารณสมบัติของแผ่นดิน นับเป็นของขวัญปีใหม่สําหรับเกษตรกรผู้เพาะเลี้ยงสัตว์น้ําทั่วประเทศ ซึ่งก่อนหน้านี้มีของขวัญปีใหม่ 2566ให้ชาวประมงด้วยสินเชื่อดอกเบี้ยต่ํา 5 พันล้าน และยังมีของขวัญส่งท้ายปีเก่าต้อนรับปีใหม่
ทางด้านนายบัญชา สุขแก้ว รองอธิบดีกรมประมง กล่าวว่า ในช่วง 2 – 3 ปีที่ผ่านมา เกษตรกรผู้เพาะเลี้ยงสัตว์น้ํา ชาวประมง และผู้ประกอบการภาคประมง ได้รับผลกระทบจากสถานการณ์การระบาดของโรคโควิด-19 ซึ่งดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มีนโยบายมอบหมายให้กรมประมงหาแนวทางการให้ความช่วยเหลือและแก้ไขปัญหาความเดือดร้อนของเกษตรกรมาอย่างต่อเนื่อง อาทิ ช่องทางการจําหน่ายสินค้า การอํานวยความสะดวกในการขออนุญาตต่าง ๆ การลดค่าธรรมเนียมการขออนุญาตต่าง ๆ ฯลฯ เพื่อให้เกษตรกรสามารถลดต้นทุนในการประกอบอาชีพและสร้างรายได้แก่ครอบครัวจึงเป็นอีกหนึ่งนโยบายการแก้ไขปัญหาความเดือดร้อนของเกษตรกรผู้เพาะเลี้ยงสัตว์น้ํา ซึ่งการกระทรวงเกษตรและสหกรณ์ และกรมประมง มุ่งมั่นในการบริหารจัดการทรัพยากรประมงให้มีความยั่งยืน เพื่อความอยู่ดีมีสุขของพี่น้องเกษตรกร ชาวประมง และผู้ประกอบการด้านประมง และสร้างความมั่นคงด้านอาชีพประมงและด้านเศรษฐกิจของประเทศโดยรวม
รัฐบาลไทย-ข่าวทำเนียบรัฐบาล-“ดีอีเอส” No Gift Policy งดรับ งดให้
วันอังคารที่ 27 ธันวาคม 2565
“ดีอีเอส” No Gift Policy งดรับ งดให้
“ดีอีเอส” No Gift Policy งดรับ งดให้
วันนี้ (27 ธันวาคม 65) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วยข้าราชการ และเจ้าหน้าที่กระทรวงดิจิทัลเพื่อเศรษฐกิจและสังคม ประกาศเจตนารมณ์ขอร่วมเสริมสร้างวัฒนธรรมองค์กรที่โปร่งใส “กระทรวงดิจิทัลฯ ใสสะอาด ปราศจากทุจริต” และขับเคลื่อนธรรมาภิบาลในการปฏิบัติงานของหน่วยงานภาครัฐ งดรับสิ่งของ ทรัพย์สิน ของขวัญหรือของกํานัลทุกชนิดจากหารปฏิบัติหน้าที่ (No Gift Policy) จากหน่วยงานและประชาชน รวมถึงผลประโยชน์อื่นใดจากการปฏิบัติหน้าที่ในทุกโอกาสและทุกเทศกาล
____________________
รัฐบาลไทย-ข่าวทำเนียบรัฐบาล-ครม.เห็นชอบการประกาศพื้นที่พิเศษเพื่อการท่องเที่ยวที่ยั่งยืนลุ่มน้ำทะเลสาบสงขลา
วันอังคารที่ 27 ธันวาคม 2565
27/12/2565
ครม.เห็นชอบการประกาศพื้นที่พิเศษเพื่อการท่องเที่ยวที่ยั่งยืนลุ่มน้ําทะเลสาบสงขลา
ครม.เห็นชอบการประกาศพื้นที่พิเศษเพื่อการท่องเที่ยวที่ยั่งยืนลุ่มน้ําทะเลสาบสงขลา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 27 ธ.ค. 65 ได้รับทราบการประกาศพื้นที่พิเศษเพื่อการท่องเที่ยวอย่างยั่งยืนลุ่มน้ําทะเลสาบสงขลา ตามที่องค์การบริหารการพัฒนาพื้นที่พิเศษเพื่อการท่องเที่ยวอย่างยั่งยืน(องค์การมหาชน) หรือ อพท. เสนอ พร้อมกับเห็นชอบให้หน่วยงานเกี่ยวข้องนําแผนยุทธศาสตร์การบริหารการพัฒนาพื้นที่พิเศษฯ ไปสู่การวางแผนบริหารจัดการตามแผนงาน และให้สํานักงบประมาณพิจารณาสนับสนุนงบประมาณรายจ่ายประจําปีตามความจําเป็นและเหมาะสม เพื่อเป็นค่าใช้จ่ายในการตั้งสํานักงาน อัตราเงินเดือนบุคลาการ เพื่อเป็นหน่วยงานบริหารจัดการพื้นที่พิเศษฯ ให้บรรลุวัตถุประสงค์และเป้าหมายที่กําหนดไว้ต่อไป
ปัจจุบันพื้นที่ลุ่มน้ําทะเลสาบสงขลามีเนื้อที่รวมประมาณ 3,470,788 ไร่ ครอบคลุมพื้นที่จังหวัดสงขลา 8 อําเภอ ได้แก่ อ.ระโนด, อ.สะทิงพระ, อ.กระแสสินธุ์, อ.สิงหนคร, อ.เมืองสงขลา, อ.ควนเนียง, อ.บางกล่ํา และอ.หาดใหญ่ จังหวัดพัทลุง 5 อําเภอ ได้แก่ อ.เมืองพัทลุง อ.ปากพะยูน อ.บางแก้ว อ.เขาชัยสน และอ.ควนขนุน จังหวัดนครศรีธรรมราช 2 อําเภอ ได้แก่ อ.ชะอวด อ.หัวไทร
ทั้งนี้ ลุ่มน้ําทะเลสาบสงขลาเป็นพื้นที่ศักยภาพสูง ทั้งในด้านคุณค่าและความโดดเด่นของทรัพยากรท่องเที่ยว และคุณค่าทางธรรมชาติ เนื่องจากเป็นลุ่มน้ําแห่งเดียวของประเทศไทยที่เป็นทะเลสาบแบบลากูน(lagoon)ขนาดใหญ่ ที่ทั่วโลกมีอยู่ 117 แห่งของโลก มีความโดดเด่นด้วยการเป็นทะเลสาบที่ได้รับทั้งน้ําจืดและน้ําเค็ม ทําให้ความเค็มในทะเลสาบเปลี่ยนแปลงตลอดเวลา จึงมีการเรียกขานกันว่า "ทะเลสาบสามน้ํา" และยังเป็นพื้นที่เทือกเขาที่ปกคลุมด้วยป่าไม้ แหล่งต้นน้ําลําธารของลุ่มน้ําทะเลสาบสงขลา นอกจากนี้ ยังมีคุณค่าทางประวัติศาสตร์ มีการกล่าวถึงในทางประวัติศาสตร์มาเป็นเวลาหลายร้อยปี และคุณค่าทางวัฒนธรรม ด้วยมรดกทางวัฒนธรรมทั้งโบราณสถาน โบราณวัตถุ วิถีชีวิตที่เป็นอัตลักษณ์ของชุมชน
ขณะเดียวกัน พื้นที่ลุ่มน้ําทะเลสาบสงขลายังมีโอกาสในการพัฒนาด้านการท่องเที่ยวที่สําคัญเนื่องจากอยู่ในพื้นที่โครงการเขตพัฒนาเขตเศรษฐกิจสามฝ่ายอินโดนีเซีย-มาเลเซีย-ไทย(IMT-GT:Indonesia-Malaysia-Thailand Growth Triangle) ซึ่งมีการให้ความสําคัญกับการท่องเที่ยว รัฐบาลให้การส่งเสริมด้านโลจิสติกส์เชื่อมโยงในกลุ่มจังหวัดและอาเซียน รวมถึงเชื่อมโยงกับระเบียงเศรษฐกิจภาคใต้
น.ส.ไตรศุลี กล่าวว่า การประกาศเป็นพื้นที่พิเศษฯ นี้ จะนําไปสู่การพัฒนาพื้นที่ลุ่มน้ําทะเลสาบสงขลาให้เกิดความยั่งยืนด้วยหลักวิชาการ เนื่องจากมีการจัดทําแผนยุทธศาสตร์บริหารการพัฒนาพื้นที่ ซึ่งจะทําให้หน่วยงานและภาคีที่เกี่ยวข้องในพื้นที่ทํางานไปในทิศทางเดียวกัน มีการขับเคลื่อนที่ต่อเนื่องลดความซ้ําซ้อนของการใช้งบประมาณ เป็นกลไกการบริหารและพัฒนาพื้นที่อย่างบูรณาการด้วยการมีองค์กรกลางที่ทําหน้าที่กําหนดนโยบายและยุทธศาสตร์ ประสานงานกับท้องถิ่น และมีส่วนร่วมจากชุมชน
รัฐบาลไทย-ข่าวทำเนียบรัฐบาล-ดีอีเอส เตือน ภัยออนไลน์ช่วงปีใหม่ !!! ระวังคนร้าย ส่ง link app หลอกเอาข้อมูล หรือ หลอกเอาเงิน
วันอังคารที่ 27 ธันวาคม 2565
ดีอีเอส เตือน ภัยออนไลน์ช่วงปีใหม่ !!! ระวังคนร้าย ส่ง link app หลอกเอาข้อมูล หรือ หลอกเอาเงิน
ดีอีเอส เตือน ภัยออนไลน์ช่วงปีใหม่ !!! ระวังคนร้าย ส่ง link app หลอกเอาข้อมูล หรือ หลอกเอาเงิน
กระทรวงดิจิทัลเพื่อเศรษฐกิจและสังคม (ดีอีเอส) แจ้งเตือนไปยังประชาชนในช่วงเทศกาลวันหยุดปีใหม่ ให้ระมัดระวังคนร้ายแฝงตัวเข้ามาฉวยโอกาส หลอกลวง ทําให้เกิดความเสียหายแก่พี่น้องประชาชน ทั้งการกด Link ซื้อขายสินค้า โหลดสติกเกอร์ Line อวยพรปีใหม่ฟรี! เป็นต้น โดยดีอีเอส ได้รวบรวม 5 ภัยร้ายออนไลน์ รู้ไว้ ปลอดภัยกว่า เพื่อให้ประชาชนระมัดระวังตัวมากขึ้น ประกอบด้วย
1. หลอกโหลดสติกเกอร์ เทศกาลปีใหม่ฟรี! มิจฉาชีพเชิญชวนการโหลดสติกเกอร์ดังกล่าว แฝงตัวส่ง Link ให้โหลด อาจมีการหลอกลวงให้ผู้ใช้ไลน์ใส่ชื่อ และรหัสการเข้าใช้ไลน์ รวมถึงข้อมูลส่วนตัว ซึ่งอาจจะเป็นช่องทางให้มิจฉาชีพ นําชื่อและรหัสการใช้งานของท่านไปทําธุรกรรมต่างๆ หรืออาจมีการสวมสิทธิ์เพื่อกระทําผิดได้
2. หลอกรับบริจาค ทําบุญในช่วงเทศกาลปีใหม่ ประชาชนอาจต้องการทําบุญเพื่อให้เกิดความเป็นสิริมงคลกับชีวิต มิจฉาชีพอาจมีการประกาศเชิญชวนให้ร่วมทําบุญ โดยอ้างบุคคลหรือกิจกรรมต่าง ๆ จึงควรตรวจสอบข้อมูลในกิจกรรมที่จะร่วมทําบุญว่า เป็นความจริงหรือไม่ อย่างไร ก่อนจะร่วมบริจาคเงินร่วมทําบุญออนไลน์ “มีสติ” ก่อนโอนเงิน
3. หลอกให้จัดงานเลี้ยงผ่านการใช้บริการออนไลน์ โดยมีพฤติกรรมแอบอ้าง ดังนี้ คนร้ายแอบอ้างกับเจ้าของร้านค้าว่าจะจัดงานเลี้ยงโดยติดต่อให้ส่งของต่าง ๆ ไปไว้ตามสถานที่จัดงาน เมื่อทางร้านค้าส่งของไปยังที่นัดหมายแล้ว คนร้ายจะแอบขนของหลบหนีไป หรือ คนร้ายแอบอ้างกับผู้ที่ต้องการจะจัดงานเลี้ยงว่า สามารถสั่งอาหารผ่านทางออนไลน์ได้ในราคาถูกกว่า ส่งผลให้ผู้ที่จะจัดงานเลี้ยงหลงเชื่อยอมจ่ายเงินค่าอาหารให้กับคนร้าย แต่เมื่อถึงวันจัดเลี้ยงไม่มีการส่งอาหารมาให้แต่อย่างใด เป็นต้น
4. หลอกให้ซื้อของขวัญ ผ่านร้านค้าออนไลน์ เพื่อไม่ให้ถูกหลอกลวงสั่งซื้อของแล้วไม่ได้สินค้า ได้รับสินค้าไม่ตรงปก หรือไม่มีคุณภาพเลือกดูสินค้าและสังเกตราคาก่อนเข้าร่วมโปรโมชันให้ดี รวมทั้งเปรียบเทียบราคาสินค้าชนิดเดียวกันจากหลายร้านค้าเพื่อให้ได้สินค้าในราคาที่คุ้มค่าที่สุดการซื้อของขวัญให้กันผ่านร้านค้าออนไลน์
5. หลอกชวนเล่นการพนันออนไลน์ ลงทุนออนไลน์ หลอกเอาข้อมูลไปใช้ทางผิดกฎหมาย หวั่นประชาชนถูกหลอกให้เสียเงิน ย้ําอย่าหลงเชื่อหากพบเห็นแจ้งเบาะแสได้ตลอด 24 ชม. ทั้งถูกดําเนินคดีตามกฎหมายในความผิดพ.ร.บ. การพนัน มาตรา 12 มีโทษจําคุก 2 ปี หรือปรับไม่เกิน 2,000 บาท หรือทั้งจับทั้งปรับ ไม่ว่าท่านจะเป็นเจ้ามือ หรือผู้เล่น หรือเป็นผู้เชิญชวนให้ผู้อื่นเข้าเล่นพนัน
ทั้งนี้ ข่าวปลอมที่ผู้ไม่หวังดีสร้างขึ้นเพื่อสร้างความสับสนให้กับสังคม ควรตรวจสอบข้อมูลจากหน่วยงานราชการ ศูนย์ต่อต้านข่าวปลอม ประเทศไทย www.antifakenewscenter.com หรือ สํานักข่าวที่น่าเชื่อถือได้ก่อนที่จะเชื่อหรือส่งต่อ มิเช่นนั้นท่านอาจตกเป็นเครื่องมือของผู้ไม่หวังดีและอาจถูกดําเนินคดี ตาม พ.ร.บ.คอมพิวเตอร์ฯ ได้
กระทรวงดีอีเอส มีความมุ่งมั่น ตั้งใจ ที่จะดูแลความปลอดภัยในชีวิตและทรัพย์สินให้กับพี่น้องประชาชน และขอแสดงความห่วงใย หากท่านใดได้รับความเดือดร้อนจากแก๊งมิจฉาชีพ หรือถูกหลอกลวงออนไลน์ต่าง ๆ หรือพบเห็นการกระทําความผิด สามารถแจ้งเบาะแสได้ทางสายด่วนโทร 1212 ตลอด 24 ชั่วโมง
_________________
รัฐบาลไทย-ข่าวทำเนียบรัฐบาล-ครม.เห็นชอบ ให้ข้าราชการ พนักงาน ลูกจ้าง ส่วนราชการ หน่วยงานของรัฐและพนักงานรัฐวิสาหกิจ ลาเข้าร่วมโครงการบรรพชาอุปสมบทจังหวัดละ 99 รูป
วันอังคารที่ 27 ธันวาคม 2565
27/12/2565
ครม.เห็นชอบ ให้ข้าราชการ พนักงาน ลูกจ้าง ส่วนราชการ หน่วยงานของรัฐและพนักงานรัฐวิสาหกิจ ลาเข้าร่วมโครงการบรรพชาอุปสมบทจังหวัดละ 99 รูป
ครม.เห็นชอบ ให้ข้าราชการ พนักงาน ลูกจ้าง ส่วนราชการ หน่วยงานของรัฐและพนักงานรัฐวิสาหกิจ ลาเข้าร่วมโครงการบรรพชาอุปสมบทจังหวัดละ 99 รูป ถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภาฯ ณ วัดที่กําหนดใน 76 จังหวัดทั่วประเทศ โดยไม่ถือเป็นวันลา
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 27 ธ.ค. 65 ได้เห็นชอบให้ข้าราชการ พนักงานราชการ ลูกจ้างประจํา ลูกจ้างชั่วคราวของส่วนราชการ หน่วยงานของรัฐและพนักงานรัฐวิสาหกิจ ลาเข้าร่วมโครงการบรรพชาอุปสมบท 99 รูป ถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ซึ่งกระทรวงมหาดไทยเป็นเจ้าภาพจัดขึ้น ณ วัดที่จังหวัดกําหนด ทั้ง 76 จังหวัดทั่วประเทศ โดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ
โครงการบรรพชาอุปสมบท 99 รูปฯ ครั้งนี้จัดโดยกรมการปกครอง กระทรวงมหาดไทย โดยจะจัดขึ้น ณ วัดที่จังหวัดกําหนด ใน 76 จังหวัดทั่วประเทศ มีกําหนดการบรรพชาอุปสมบทจังหวัดละ 99 รูป ระยะเวลา 15 วัน ในช่วงเดือน ม.ค. 66 โดยมีเป้าหมายเป็นบุคลากรภาครัฐ เอกชน และประชาชนทั่วประเทศ เพื่อถวายพระพรชัยมงคลแด่สมเด็จพระเจ้าลูกเธอเจ้าฟ้าพัชรกิติยาภาฯ ให้ทรงหายจากพระอาการประชวรและมีพระพลานามัยแข็งแรงโดยเร็ววัน และเป็นการแสดงออกถึงความจงรักภักดี โดยการเจริญจิตภาวนา อีกทั้งให้การเข้าร่วมอุปสมบทได้เป็นโอกาสศึกษาพระธรรมวินัยและปฏิบัติธรรมตามหลักคําสอนของพระพุทธศาสนาของผู้เข้าร่วมโครงการ
ทั้งนี้ ข้าราชการ พนักงานราชการ ลูกจ้างประจํา ลูกจ้างชั่วคราวส่วนราชการ หน่วยงานของรัฐและพนักงานรัฐวิสาหกิจ ที่เข้าร่วมโครงการจะได้รับสิทธิในการเข้าร่วมบรรพชาอุปสมบทเป็นกรณีพิเศษโดยไม่ถือเป็นวันลา เสมือนเป็นการปฏิบัติราชการและได้รับเงินเดือนตามปกติ ส่วนผู้ใด ที่เคยลาบรรพชาอุปสมบทมาแล้วก็สามารถบรรพชาอุปสมบทครั้งนี้ได้อีก และการบรรพชาอุปสมบทในครั้งนี้ ไม่เป็นเหตุให้เสียสทธิในการลาบรรพชาอุปสมบทตามปกติในอนาคต
รัฐบาลไทย-ข่าวทำเนียบรัฐบาล-ครม. อนุมัติร่าง พ.ร.ฎ .มาตรการภาษีเพื่อสนับสนุนการศึกษา สร้างความเสมอภาคทางการศึกษา ลดความเหลื่อมล้ำ จูงใจเอกชนบริจาคให้สถานศึกษา คาดช่วยสนับสนุนสถานศึกษาได้ปีละ 1 หมื่นล้านบาท
วันอังคารที่ 27 ธันวาคม 2565
27/12/2565
ครม. อนุมัติร่าง พ.ร.ฎ .มาตรการภาษีเพื่อสนับสนุนการศึกษา สร้างความเสมอภาคทางการศึกษา ลดความเหลื่อมล้ํา จูงใจเอกชนบริจาคให้สถานศึกษา คาดช่วยสนับสนุนสถานศึกษาได้ปีละ 1 หมื่นล้านบาท
ครม. อนุมัติร่าง พ.ร.ฎ .มาตรการภาษีเพื่อสนับสนุนการศึกษา สร้างความเสมอภาคทางการศึกษา ลดความเหลื่อมล้ํา จูงใจเอกชนบริจาคให้สถานศึกษา คาดช่วยสนับสนุนสถานศึกษาได้ปีละ 1 หมื่นล้านบาท
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี หรือ ครม.มีมติเมื่อวันที่ 27 ธันวาคม 2565 เห็นชอบอนุมัติหลักการร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... (มาตรการภาษีเพื่อสนับสนุนการศึกษา) ตามที่กระทรวงการคลังเสนอ
การมีมาตรการนี้จะสามารถช่วยได้ดังนี้
1. เป็นการส่งเสริมสนับสนุนให้สถานศึกษาจะได้รับบริจาคจากภาคเอกชนตามมาตรการภาษีดังกล่าวปีละประมาณ 10,000 ล้านบาท ได้
2. เป็นการช่วยลดภาระการจัดสรรงบประมาณของรัฐในด้านการศึกษาของประเทศได้อีกทางหนึ่ง
3. สร้างความเสมอภาคทางการศึกษา ลดความเหลื่อมล้ําทางการศึกษา
ร่างพระราชกฤษฎีกาฉบับนี้จะทําให้บุคคลธรรมดาสามารถนําเงินมาหักเป็นค่าลดหย่อนได้ 2 เท่าของจํานวนเงินที่บริจาค แต่จะไม่เกินร้อยละ 10 ของเงินได้พึงประเมินหลังจากหักค่าใช้จ่ายและหักค่าลดหย่อนอื่นๆ
ส่วนบริษัทหรือห้างหุ้นส่วนนิติบุคคลสามารถนําเงินหรือทรัพย์สินมาหักเป็นรายจ่ายได้ 2 เท่าของรายจ่ายที่บริจาคแต่จะไม่เกินร้อยละ 10 ของกําไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์และรายจ่ายเพื่อการศึกษาหรือเพื่อการกีฬา
โดยมีช่องทางบริจาคจะต้องเป็นระบบบริจาคอิเล็กทรอนิกส์ (e - Donation) ของกรมสรรพากร ระยะเวลาตั้งแต่วันที่ 1 มกราคม 2565 ถึงวันที่ 31 ธันวาคม 2567
ส่วนสถานศึกษา 5 ประเภท ที่จะบริจาคเพื่อการลดหย่อนได้มีดังนี้
1.สถานศึกษาของรัฐ
2.โรงเรียนเอกชนแต่ไม่รวมถึงโรงเรียนนอกระบบ
3.สถาบันอุดมศึกษาเอกชน
4.สถานศึกษาที่ตั้งขึ้นในประเทศไทยตามสนธิสัญญาหรือความตกลงระหว่างรัฐบาลไทยกับทบวงการชํานัญพิเศษแห่งสหประชาชาติ เช่น สถาบันเทคโนโลยีแห่งเอเชีย (AIT) และ
5.สถาบันอุดมศึกษาซึ่งคณะกรรมการพัฒนาการจัดการศึกษาโดยสถาบันการศึกษาที่มีศักยภาพสูงจากต่างประเทศ (คพอต.) อนุมัติโดยความเห็นชอบของ ครม. เช่น มหาวิทยาลัย CMKL มหาวิทยาลัยอมตะ
ซึ่งบริจาคได้ทั้ง 5 ประเภท โดยไม่จําเป็นต้องเป็นโครงการที่กระทรวงศึกษาให้ความเห็นชอบ” น.ส.ทิพานัน กล่าว
โดยร่างพระราชกฤษฎีกาฉบับนี้จะเป็นการขยายระยะเวลาการให้สิทธิประโยชน์ทางภาษีเพื่อสนับสนุนการศึกษาตามพระราชกฤษฎีกา (ฉบับที่ 713) พ.ศ. 2563 และเพิ่มเติมประเภทของสถานศึกษาให้ครบถ้วนและไม่เกิดความซ้ําซ้อนทางกฎหมาย และให้ยกเลิกพระราชกฤษฎีกาฯ (ฉบับที่ 420) พ.ศ. 2547 และ (ฉบับที่ 655) พ.ศ. 2561
น.ส.ทิพานัน กล่าวว่า รัฐบาล พล.อ.ประยุทธ์ มุ่งมั่นออกกฎหมายเพื่อจูงใจให้ภาคเอกชนมีส่วนร่วมสนับสนุนการศึกษาของประเทศอย่างต่อเนื่อง ประโยชน์ทางตรงคือจะทําให้สถานศึกษาสามารถนําเงินส่วนนี้พัฒนาศักยภาพของผู้เรียนได้อย่างมีประสิทธิภาพมากขึ้นและเด็กและเยาวชนไทยมีโอกาสเข้าถึงการศึกษาที่มีคุณภาพอย่างเท่าเทียมมากขึ้น ส่วนประโยชน์ทางอ้อมคือเป็นการสร้างขีดความสามารถในการแข่งขันของประเทสและเป็นการสร้างโอกาสและความเสมอภาคทางสังคมให้ประชาชนทั่วประเทศ
รัฐบาลไทย-ข่าวทำเนียบรัฐบาล-ครม.รับทราบการเปลี่ยนชื่อเมืองหลวง สาธารณรัฐคาซัคสถาน
วันอังคารที่ 27 ธันวาคม 2565
27/12/2565
ครม.รับทราบการเปลี่ยนชื่อเมืองหลวง สาธารณรัฐคาซัคสถาน
ครม.รับทราบการเปลี่ยนชื่อเมืองหลวง สาธารณรัฐคาซัคสถาน
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่27 ธ.ค. 65 ได้รับทราบการเปลี่ยนชื่อเมืองหลวงของสาธารณรัฐคาซัคสถาน จากกรุงนูร์-ซุลตัน (Nur-Sultan) เป็นกรุงอัสตานา (Astana) และรับทราบการดําเนินการของกระทรวงการต่างประเทศในส่วนที่เกี่ยวข้อง เพื่อเปลี่ยนชื่อสถานเอกอัครราชทูต ณ กรุงนูร์-ซุลตัน เป็นสถานเอกอัครราชทูต ณ กรุงอัสตานา เพื่อให้สอดคล้องกับข้อเท็จจริงต่อไป
สําหรับความเป็นมาของเรื่องนี้ เมื่อวันที่ 28 ม.ค. 63 ครม. เคยได้รับทราบการเปลี่ยนชื่อเมืองหลวงของสาธารณรัฐคาซัคสถานจาก กรุงอัสตานา เป็นกรุงนูร์-ซุลตัน และกระทรวงการต่างประเทศก็ได้ดําเนินการเปลี่ยนชื่อสถานเอกอัครราชทูตไทยให้สอดคล้องกับข้อเท็จจริงดังกล่าว
อย่างไรก็ตาม เมื่อวันที่ 6 มิ.ย. 65 ที่ผ่านมา สาธารณรัฐคาซัคสถานได้มีการลงประชามติแก้ไขรัฐธรรมนูญเพื่อปฏิรูปประเทศให้มีความเป็นประชาธิปไตยมากยิ่งขึ้น โดยประชาชนคาซัคสถานมีความประสงค์ให้เปลี่ยนชื่อเมืองหลวงจากกรุงนูร์-ซุลตัน กลับไปเป็นกรุงอัสตานา ดังเดิม ซึ่งประธานาธิบดีคาซัคสถานมีดําริว่า เฉพาะชื่อเมืองหลวงเท่านั้นที่จะมีการกลับไปเป็นกรุงอัสตานา แต่ชื่อสถานที่อื่นๆ ที่ตั้งตามชื่อนายนูร์สุลต่าน นาซาร์บาเยฟ อดีตประธานาธิบดี คนที่1 จะไม่มีการเปลี่ยนแปลงเนื่องจากเป็นผู้มีคุณูปการในการสร้างคาซัคสถานและเมืองหลวงของประเทศ
จากนั้น ได้มีการส่งคําร้องไปยังสภารัฐธรรมนูญของสาธารณรัฐคาซัคสถาน เพื่อพิจารณาการเปลี่ยนแปลงแก้ไขรัฐธรรมนูญในประเด็นดังกล่าว ซึ่งสภารัฐธรรมนูญได้เห็นชอบคําร้องของเปลี่ยนชื่อเมืองหลวงกลับไปเป็นกรุงอัสตานา และเมื่อวันที่ 17 ก.ย. 65 ประธานาธิบดีคาซัคสถานได้ลงนามในกฤษฎีกาเปลี่ยนชื่อเมืองหลวง รวมทั้งมีหนังสือแจ้งคณะทูตทุกประเทศ ณ สาธารณรัฐคาซัคสถานทราบ รวมถึงสถานเอกอัครราชทูตไทยเพื่อดําเนินการในส่วนที่เกี่ยวข้องต่อไป
รัฐบาลไทย-ข่าวทำเนียบรัฐบาล-SME D Bank สุดปลื้มหนุนลูกค้าร่วมลงทุน ‘KTMS’ และ ‘ ISTORE22’ สยายปีกเข้าสู่ตลาดทุนไทย ยกระดับกิจการก้าวสู่ความสำเร็จระดับสากล
วันอังคารที่ 27 ธันวาคม 2565
27/12/2565
SME D Bank สุดปลื้มหนุนลูกค้าร่วมลงทุน ‘KTMS’ และ ‘ ISTORE22’ สยายปีกเข้าสู่ตลาดทุนไทย ยกระดับกิจการก้าวสู่ความสําเร็จระดับสากล
SME D Bank สุดปลื้ม หนุน 2 ลูกค้าร่วมลงทุน สยายปีกเข้าสู่ตลาดทุนไทย ได้แก่ “เคที เมดิคอล เซอร์วิส” จดทะเบียนตลาด  เอ็ม เอ ไอ และ “สตอเรจ เอเชีย” จดทะเบียนตลาดหลักทรัพย์ไลฟ์เอ็กซ์เช้นจ์ ช่วยยกระดับกิจการเดินหน้าเติบโตอย่างยั่งยืน
นางสาวนารถนารี รัฐปัตย์ กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank มอบหมาย นายชาตรี เวทสรณสุธี รองกรรมการผู้จัดการ พร้อมด้วยผู้บริหารและเจ้าหน้าที่ธนาคาร รวมถึง ผู้บริหารบริษัท พีพีเอ็ม แอ็ดไวเซอรี่ จํากัด ในฐานะผู้จัดการทรัสต์ กองทุนย่อยกองที่ 2 ร่วมแสดงความยินดี 2 ลูกค้าร่วมลงทุน เข้าจดทะเบียนในตลาดหลักทรัพย์ ได้แก่ บริษัท เคที เมดิคอล เซอร์วิส จํากัด (มหาชน) หรือ KTMS เข้าจดทะเบียนในตลาดหลักทรัพย์ เอ็ม เอ ไอ (mai) และบริษัท สตอเรจ เอเชีย จํากัด (มหาชน) หรือ ISTORE22 เข้าจดทะเบียนในตลาดหลักทรัพย์ไลฟ์เอ็กซ์เช้นจ์ (LiVEx) เมื่อเร็วๆ นี้
นางสาวนารถนารี กล่าวว่า การสนับสนุนด้าน “การเงิน” ของ SME D Bank นอกจากในรูปแบบสินเชื่อแล้ว ยังสนับสนุนเอสเอ็มอีที่มีศักยภาพผ่านการ “ร่วมลงทุน” ช่วยให้กิจการมีเงินทุนและสภาพคล่องเพียงพอ รวมถึง ผลักดันให้ธุรกิจเติบโตได้เต็มประสิทธิภาพ และก้าวต่อไปสู่ความยั่งยืน ผ่านการระดมทุนและเข้าจดทะเบียนในตลาดทุนไทย
“สําหรับ KTMS และ ISTORE22 ถือเป็นลูกค้าร่วมลงทุนรายที่ 3 และ 4 ตามลําดับ ที่ SME D Bank สนับสนุนจนสามารถเข้าจดทะเบียนในตลาดหลักทรัพย์ได้สําเร็จ ซึ่งถือเป็นอีกหนึ่งความภาคภูมิใจของ SME D Bank ในฐานะธนาคารเพื่อเอสเอ็มอีไทยที่มีส่วนส่งเสริมและสนับสนุนให้ผู้ประกอบการเอสเอ็มอีไทยเติบโตก้าวไกลอย่างยั่งยืน” นางสาวนารถนารี กล่าว
สําหรับบริษัท เคที เมดิคอล เซอร์วิส จํากัด (มหาชน) หรือ KTMS ดําเนินธุรกิจศูนย์ให้บริการฟอกเลือดด้วยเครื่องไตเทียมแบบครบวงจร ถือเป็นธุรกิจที่มีโอกาสการขยายตัวสูง เพราะธุรกิจด้านการแพทย์ครบวงจร (Health Care) เป็น 1 ใน 10 อุตสาหกรรมแห่งอนาคต (10 S-curves) ที่จําเป็นของประเทศไทย อีกทั้ง ทีมผู้บริหารของ KTMS มีความเชี่ยวชาญและประสบการณ์ในธุรกิจมายาวนาน ด้วยเป้าหมายการดูแลและช่วยให้ผู้ป่วยโรคไตเรื้อรัง มีคุณภาพชีวิตที่ดีขึ้น
ขณะที่ บริษัท สตอเรจ เอเชีย จํากัด (มหาชน) หรือ ISTORE22 ประกอบธุรกิจให้บริการเช่าห้องเก็บของและทรัพย์สิน ระดับพรีเมียมของประเทศไทย ซึ่งเป็นธุรกิจตรงไลฟ์สไตล์คนรุ่นใหม่ โดยเฉพาะในเมือง เน้นทําการตลาดกลุ่มลูกค้าที่พักอาศัยรูปแบบคอนโดมิเนียม ซึ่งมีพื้นที่ค่อนข้างจํากัด ต้องการพื้นที่จัดเก็บสิ่งของส่วนตัวเพิ่มขึ้น จุดเด่นของ ISTORE22 คือ ทําเลให้บริการตั้งอยู่ใจกลางเมือง ลูกค้าเดินทางมาใช้บริการสะดวกสบาย พร้อมระบบรักษาความปลอดภัยตลอด 24 ชั่วโมง
ทั้งนี้ ที่ผ่านมา SME D Bank ส่งเสริมผู้ประกอบการเอสเอ็มอีที่มีศักยภาพในรูปแบบร่วมลงทุน ผ่านกองทรัสต์เพื่อกิจการเงินร่วมลงทุน กองทุนร่วมลงทุนในกิจการ SMEs ทั้งกองทุนย่อยกองที่ 1 และกองทุนย่อยกองที่ 2 และธนาคารลงทุนตรงกว่า 30 กิจการ เป็นจํานวนเงินรวมแล้วทั้งสิ้นประมาณ 820 ล้านบาท (ข้อมูลเดือน พ.ย.65)
รัฐบาลไทย-ข่าวทำเนียบรัฐบาล-มาตรการช่วยเหลือเงินพิเศษแก่ผู้มีบัตรสวัสดิการแห่งรัฐ ประจำเดือนมกราคม 2566
วันอังคารที่ 27 ธันวาคม 2565
27/12/2565
มาตรการช่วยเหลือเงินพิเศษแก่ผู้มีบัตรสวัสดิการแห่งรัฐ ประจําเดือนมกราคม 2566
เมื่อวันที่ 27 ธันวาคม 2565 คณะรัฐมนตรีมีมติเห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ ประจําเดือนมกราคม 2566
นายสันติ พร้อมพัฒน์ รัฐมนตรีช่วยว่าการกระทรวงการคลัง ในฐานะประธานกรรมการประชารัฐสวัสดิการเพื่อเศรษฐกิจฐานรากและสังคม เปิดเผยว่า เมื่อวันที่ 27 ธันวาคม 2565 คณะรัฐมนตรีมีมติเห็นชอบมาตรการช่วยเหลือเงินพิเศษแก่ผู้มีบัตรสวัสดิการแห่งรัฐ ประจําเดือนมกราคม 2566 โดยมีรายละเอียด ดังนี้
มาตรการช่วยเหลือเงินพิเศษแก่ผู้มีบัตรสวัสดิการแห่งรัฐ ประจําเดือนมกราคม 2566 (มาตรการช่วยเหลือเงินพิเศษฯ) มีวัตถุประสงค์เพื่อเป็นการช่วยเหลือและบรรเทาภาระค่าครองชีพให้แก่ผู้มีบัตรสวัสดิการแห่งรัฐ (บัตรฯ) จํานวน 13.2 ล้านคน ซึ่งเป็นกลุ่มที่มีรายได้น้อยและได้รับผลกระทบโดยตรงจากอัตราเงินเฟ้อทั่วไปที่ยังอยู่ในระดับที่สูง ประกอบกับราคาพลังงานที่ยังคงมีแนวโน้มอยู่ในระดับที่สูงอย่างต่อเนื่อง ส่งผลต่อต้นทุนราคาสินค้าที่สูงขึ้น ทําให้มีผลกระทบต่อราคาสินค้าอุปโภคบริโภคที่มีความจําเป็นในการดํารงชีพของผู้มีบัตรฯ และทําให้กําลังซื้อของผู้มีบัตรฯ ลดลง
มาตรการช่วยเหลือเงินพิเศษฯ จะให้ความช่วยเหลือวงเงินค่าซื้อสินค้าอุปโภคบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรม จากร้านธงฟ้าราคาประหยัดพัฒนาเศรษฐกิจท้องถิ่นและร้านอื่น ๆ ตามที่กระทรวงพาณิชย์กําหนด แก่ผู้มีบัตรฯ เพิ่มเติมจากเดิมอีก จํานวน 200 บาท เป็นระยะเวลาหนึ่งเดือน ในเดือนมกราคม 2566 ดังนี้
1) ผู้มีบัตรฯ ที่เดิมได้รับวงเงิน 200 บาทต่อคนต่อเดือน จะได้รับเพิ่มอีก 200 บาท รวมเป็น 400 บาทต่อคนต่อเดือน
2) ผู้มีบัตรฯ ที่เดิมได้รับวงเงิน 300 บาทต่อคนต่อเดือน จะได้รับเพิ่มอีก 200 บาท รวมเป็น 500 บาทต่อคนต่อเดือน
รัฐมนตรีช่วยว่าการกระทรวงการคลัง ได้กล่าวเพิ่มเติมว่า มาตรการช่วยเหลือเงินพิเศษฯ จะช่วยบรรเทาภาระค่าครองชีพให้แก่ผู้มีบัตรฯ อีกทั้ง ยังก่อให้เกิดการใช้จ่ายในท้องถิ่น กระจายรายได้สู่ผู้ประกอบการในพื้นที่ ซึ่งถือเป็นเศรษฐกิจฐานรากที่สําคัญ
สํานักงานปลัดกระทรวงการคลัง
โทร. 0-2126-5800 ต่อ 2698, 2680
รัฐบาลไทย-ข่าวทำเนียบรัฐบาล-สธ. จัดลงนามคำรับรองการปฏิบัติราชการ ขับเคลื่อนนโยบายปี 2566 “สุขภาพคนไทย เพื่อสุขภาพประเทศไทย”
วันอังคารที่ 27 ธันวาคม 2565
สธ. จัดลงนามคํารับรองการปฏิบัติราชการ ขับเคลื่อนนโยบายปี 2566 “สุขภาพคนไทย เพื่อสุขภาพประเทศไทย”
กระทรวงสาธารณสุข จัดลงนามคํารับรองการปฏิบัติงานของผู้บริหารกระทรวงสาธารณสุข ประจําปี 2566  มุ่งเน้น 6 ประเด็น เพื่อพัฒนาระบบสาธารณสุขให้เข้มแข็ง มีความมั่นคงทางสุขภาพยิ่งขึ้น โดยยึดพระราชดํารัสองค์บิดาแห่งการแพทย์แผนปัจจุบันและการสาธารณสุขไทย
กระทรวงสาธารณสุข จัดลงนามคํารับรองการปฏิบัติงานของผู้บริหารกระทรวงสาธารณสุข ประจําปี 2566 มุ่งเน้น 6 ประเด็น เพื่อพัฒนาระบบสาธารณสุขให้เข้มแข็ง มีความมั่นคงทางสุขภาพยิ่งขึ้น โดยยึดพระราชดํารัสองค์บิดาแห่งการแพทย์แผนปัจจุบันและการสาธารณสุขไทย เป็นปณิธานในการร่วมกันขับเคลื่อนงานสร้าง “สุขภาพคนไทย เพื่อสุขภาพประเทศไทย”
วันนี้ (27 ธันวาคม 2565) ที่กระทรวงสาธารณสุข จ.นนทบุรี นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการลงนามคํารับรองการปฏิบัติงาน (Performance Agreement : PA) ประจําปี 2566 ระหว่างปลัดกระทรวงสาธารณสุข รองปลัดกระทรวงสาธารณสุข ผู้ตรวจราชการกระทรวง สาธารณสุขนิเทศก์ ผู้ทรงคุณวุฒิ ผู้ช่วยปลัดกระทรวงสาธารณสุข และผู้อํานวยการกองในสังกัดสํานักงานปลัดกระทรวงสาธารณสุข ส่วนกลาง
นายแพทย์โอภาส กล่าวว่า สํานักงานปลัดกระทรวงสาธารณสุขจัดให้มีการลงนามคํารับรองการปฏิบัติราชการมาอย่างต่อเนื่อง และมีการติดตามประเมินผลทุกไตรมาส สําหรับปีงบประมาณ พ.ศ. 2566 ได้มุ่งเน้นการดําเนินงานตามนโยบาย “คนไทยสุขภาพดี เศรษฐกิจมั่งคั่ง : Health for Wealth” สู่เป้าหมาย “ประชาชนแข็งแรง เศรษฐกิจไทยเข้มแข็ง ประเทศไทยแข็งแรง” โดยมีแผนขับเคลื่อนการดําเนินงานมุ่งเน้น 6 ประเด็น และให้ผู้บริหารทุกระดับ
จัดทําคํารับรองการปฏิบัติงานเพื่อถ่ายทอดตัวชี้วัดการปฏิบัติราชการลงสู่การปฏิบัติ ให้การดําเนินงานมีประสิทธิภาพและเกิดประสิทธิผล ตามเจตนารมณ์ของพระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
สําหรับนโยบาย “สุขภาพคนไทย เพื่อสุขภาพประเทศไทย” มุ่งเน้น 6 ประเด็นสําคัญ ได้แก่ 1.การเพิ่มประสิทธิภาพการสื่อสาร ยกระดับการสร้างความรอบรู้ด้านสุขภาพในทุกมิติ 2.ยกระดับระบบบริการรองรับสังคมสูงวัยและลดอัตราตายโรคสําคัญ 3.ผลักดันการบริการทางการแพทย์และสาธารณสุขสู่ยุคดิจิทัล 4.ยกระดับความมั่นคงทางสุขภาพ เตรียมพร้อมรับภาวะฉุกเฉินทางการแพทย์และสาธารณสุขของประเทศในอนาคต 5.ส่งเสริมให้ประเทศไทยเป็นศูนย์กลางทางการแพทย์และสุขภาพนานาชาติ และ 6.พัฒนาสู่องค์กรสมรรถนะสูง และบุคลากรมีคุณภาพชีวิตในการทํางานที่ดีขึ้น ด้วยแนวทาง 4T ได้แก่ Trust สร้างความไว้เนื้อเชื่อใจกับประชาชน, Teamwork & Talent สร้างเครือข่าย ทํางานเป็นทีมและสนับสนุนคนเก่งที่สร้างความเปลี่ยนแปลง, Technology ใช้เทคโนโลยีเพิ่มประสิทธิภาพการทํางาน และ Target ทํางานแบบมุ่งเป้าหมาย จัดการทรัพยากรได้อย่างมีประสิทธิภาพ สามารถปรับตัวได้ในภาวะวิกฤติ
“ขอให้บุคลากรสาธารณสุขน้อมนําพระราชดํารัส สมเด็จพระมหิตลาธิเบศร อดุลยเดชวิกรม พระบรมราชชนก องค์บิดาแห่งการแพทย์แผนปัจจุบันและการสาธารณสุขไทย ที่ให้ถือประโยชน์ส่วนตนเป็นที่สอง ประโยชน์ของเพื่อนมนุษย์เป็นกิจที่หนึ่ง มาเป็นปณิธานในการร่วมกันขับเคลื่อนและพัฒนาระบบสาธารณสุขไทยให้เข้มแข็ง ประชาชนมีความมั่นคงทางสุขภาพมากยิ่งขึ้น นําองค์ความรู้ด้านสาธารณสุขมาช่วยฟื้นฟูเศรษฐกิจของประเทศ
สร้างสุขภาพคนไทย เพื่อสุขภาพประเทศไทย” นายแพทย์โอภาส กล่าว
************************************************ 27 ธันวาคม 2565
รัฐบาลไทย-ข่าวทำเนียบรัฐบาล-กระทรวงคมนาคมและกรมทางหลวงแจกของขวัญปีใหม่ 2566 มอบส่วนลดค่าผ่านทางร้อยละ 20 จำนวนถึง 1.5 ล้านสิทธิ์
วันจันทร์ที่ 26 ธันวาคม 2565
กระทรวงคมนาคมและกรมทางหลวงแจกของขวัญปีใหม่ 2566 มอบส่วนลดค่าผ่านทางร้อยละ 20 จํานวนถึง 1.5 ล้านสิทธิ์
.....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า จากมติคณะรัฐมนตรีที่ให้ทุกส่วนราชการ รัฐวิสาหกิจ และหน่วยงานของรัฐ มอบของขวัญปีใหม่ 2566 ให้แก่ประชาชน นายศักดิ์สยาม ชิดชอบ รัฐมนตรีว่าการกระทรวงคมนาคม จึงได้สั่งการหน่วยงานในสังกัดให้พิจารณาแผนงานหรือโครงการเพื่อมอบของขวัญปีใหม่ (Gift) ให้กับประชาชน พร้อมอํานวยความสะดวกดูแลความปลอดภัยในการเดินทางช่วงวันหยุดเทศกาลปีใหม่ ทั้งทางบก ทางน้ํา ทางราง ทางอากาศ โดยได้พิจารณาโครงการสําคัญ เพื่อมอบเป็นของขวัญ GIFTS ให้ประชาชน จํานวน 5 ด้าน ประกอบด้วย 1) คมนาคมส่งต่อความสุข (G = Gift to People) 2) คมนาคมสร้างสรรค์สังคมไทย ห่วงใยสิ่งแวดล้อม (I = Inspiration for Society and Environment) 3) คมนาคมสะดวก บริการประทับใจ (F = Facilitation) 4) คมนาคมส่งเสริมการท่องเที่ยว (T – Tourist Promotion)และ 5) คมนาคมใส่ใจ ปลอดภัยทุกการเดินทาง (S = Safety Journey)
กรมทางหลวง (ทล.) ได้ขานรับนโยบายดังกล่าว โดยนอกจากการเปิดให้วิ่งฟรีบนทางหลวงพิเศษระหว่างเมือง เส้นทางต่าง ๆ พร้อมมอบส่วนลดค่าธรรมเนียมผ่านทางสําหรับสมาชิกระบบ M-Flow ร้อยละ 20 ระยะเวลา 1 เดือน จํานวน 1,500,000 สิทธิ์ ระหว่างวันที่ 5 มกราคม 2566 ถึงวันที่ 4 กุมภาพันธ์ 2566 หรือจนกว่าสิทธิ์จะหมด โดยผู้สนใจสามารถเข้าไปตรวสอบข้อมูลและดําเนินการเพื่อรับสิทธิ์ได้ทาง Website: www.mflowthai.com, Mobile Application: MFlowThai, Line Official Account: @mflowthai และจุดบริการของกรมทางหลวงทั่วประเทศ
ทั้งนี้ ทล. ได้เปิดให้บริการระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (M-Flow) แบบเต็มรูปแบบมาตั้งแต่ต้นปี 2565 จนถึงปัจจุบัน และมีผู้สนใจใช้บริการเพิ่มขึ้นอย่างต่อเนื่อง เพราะระบบจัดเก็บค่าธรรมเนียมรูปแบบนี้ มีความสะดวกสบาย รวดเร็ว และลดการจราจรติดขัดบริเวณหน้าด่านได้เป็นอย่างดี ซึ่งที่ผ่านมา ทล. ได้มีการจัดสรรโปรโมชันที่เป็นประโยชน์ต่อสมาชิกมานําเสนออยู่เสมอ รวมถึงการออกโปรโมชันสําหรับเป็นของขวัญปีใหม่ในปีนี้ด้วยเช่นกัน ทล. จึงขอให้ผู้ที่ใช้รถใช้ถนนสมัครใช้บริการระบบ M-Flow เพื่อความสะดวกและคล่องตัวในการเดินทางบนทางพิเศษระหว่างเมือง ผู้ที่สนใจสามารถสอบถามข้อมูลเพิ่มเติมได้ที่ Call Center 1586 กด 1
รัฐบาลไทย-ข่าวทำเนียบรัฐบาล-ครม. อนุมัติวงเงิน 2,644 ล้านบาท ช่วยค่าครองชีพผู้มีบัตรสวัสดิการแห่งรัฐจำนวน 13.2 ล้านคน ระยะเวลา 1 เดือน (เดือนมกราคม 2566) เพื่อให้เป็นของขวัญปีใหม่จากรัฐบาล
วันอังคารที่ 27 ธันวาคม 2565
27/12/2565
ครม. อนุมัติวงเงิน 2,644 ล้านบาท ช่วยค่าครองชีพผู้มีบัตรสวัสดิการแห่งรัฐจํานวน 13.2 ล้านคน ระยะเวลา 1 เดือน (เดือนมกราคม 2566) เพื่อให้เป็นของขวัญปีใหม่จากรัฐบาล
ครม. อนุมัติวงเงิน 2,644 ล้านบาท ช่วยค่าครองชีพผู้มีบัตรสวัสดิการแห่งรัฐจํานวน 13.2 ล้านคน ระยะเวลา 1 เดือน (เดือนมกราคม 2566) เพื่อให้เป็นของขวัญปีใหม่จากรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี แถลงมติคณะรัฐมนตรีวันนี้ (27 ธันวาคม 2565) คณะรัฐมนตรีเห็นชอบมาตรการช่วยเหลือเงินพิเศษ แก่ผู้มีบัตรสวัสดิการแห่งรัฐ ประจําเดือนมกราคม 2566 โดยอนุมัติงบกลาง 2,644 ล้านบาท เพื่อช่วยเหลือและบรรเทาภาระค่าครองชีพให้แก่ผู้มีบัตรฯ จํานวน 13.2 ล้านคน (ข้อมูล ณ เดือน ธันวาคม 65 ) โดยเป็นการเพิ่มวงเงินในบัตรสวัสดิการแห่งรัฐอีก 200 บาท/คน เป็นระยะเวลา 1 เดือน ประจําเดือนมกราคม 2566 โดย (1) ผู้มีบัตรฯ ท่ีเคยได้รับวงเงิน 200 บาท/คน/เดือน (จํานวน 3.54 ล้านคน) จะได้รับเพิ่มอีก 200 บาท รวมเป็น 400 บาท/คน/เดือน (2) ผู้มีบัตรฯ ที่เคยได้รับวงเงิน 300 บาท/คน/เดือน (จํานวน 9.68 ล้านคน) จะได้รับเพิ่มอีก 200 บาท รวมเป็น 500 บาท/คน/เดือน
โฆษกประจําสํานักนายกรัฐมนตรี กล่าวว่า แม้ปัจจุบันสถานการณ์ความรุนแรงของโรคโควิด-19 ในหลายประเทศได้คลี่คลาย แต่สถานการณ์ของเศรษฐกิจโลกที่ยังคงมีความผันผวน อัตราเงินเฟ้อทั่วไปยังอยู่ในระดับสูง รวมทั้งราคาพลังงานที่ยังคงมีแนวโน้มอยู่ในระดับสูงอย่างต่อเนื่อง ส่งผลให้ราคาสินค้าอุปโภคสูงขึ้น ทําให้กําลังซื้อของผู้มีบัตรสวัสดิการแห่งรัฐลดลง ส่งผลกระทบโดยตรงต่อกลุ่มผู้มีรายได้น้อย ซึ่งเป็นกลุ่มเปราะบางด้านรายได้ ทรัพย์สินและหนี้สิน ถึงแม้มีรายได้เพิ่มขึ้นแต่ไม่เพียงพอต่อรายจ่ายที่เพิ่มสูง ซึ่งมาตรการช่วยเหลือพิเศษนี้เป็นของขวัญปีใหม่ 2566 จากรัฐบาล ซึ่งจะช่วยเพิ่มกําลังซื้อสินค้าอุปโภคและบริโภคที่จําเป็น สินค้าเพื่อการศึกษา และวัตถุดิบเพื่อเกษตรกรรม จากร้านธงฟ้า ราคาประหยัดพัฒนาเศรษฐกิจท้องถิ่นและร้านอื่น ๆ ตามที่กระทรวงพาณิชน์กําหนด
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แย้มเตรียมปรับเพิ่มเงินเยียวยา จากปกติเสียชีวิตได้ 110,000 บาท เป็น 575,000 บาท เพิ่มชดเชยบาดเจ็บสูญเสียอวัยวะ 360,000 บาท
วันอังคารที่ 27 ธันวาคม 2565
27/12/2565
รัฐมนตรีว่าการกระทรวงยุติธรรม แย้มเตรียมปรับเพิ่มเงินเยียวยา จากปกติเสียชีวิตได้ 110,000 บาท เป็น 575,000 บาท เพิ่มชดเชยบาดเจ็บสูญเสียอวัยวะ 360,000 บาท
รัฐมนตรีว่าการกระทรวงยุติธรรม แย้มเตรียมปรับเพิ่มเงินเยียวยา จากปกติเสียชีวิตได้ 110,000 บาท เป็น 575,000 บาท เพิ่มชดเชยบาดเจ็บสูญเสียอวัยวะ 360,000 บาท ยันทําให้เหมาะสมกับสถานการณ์-เสียงสะท้อนของประชาชน
นายสมศักดิ์ เทพสุทิน รัฐมนตรีว่าการกระทรวงยุติธรรม เปิดเผยว่า กระทรวงยุติธรรมได้เล็งเห็นความเดือดร้อนของประชาชนที่ได้รับความเสียหายจากคดีอาญา ดังนั้นเราจึงมีการปรับอัตราการช่วยเหลือเยียวยา ผู้เสียหายในคดีอาญาให้สูงขึ้น โดยมอบหมายให้กรมคุ้มครองสิทธิและเสรีภาพ เป็นเจ้าภาพในการร่างปรับปรุงกฎกระทรวงกําหนดหลักเกณฑ์ วิธีการ และอัตราในการจ่ายค่าตอบแทน ผู้เสียหายและค่าทดแทน และค่าใช้จ่ายแก่จําเลยในคดีอาญา พ.ศ. ... โดยให้มีการเพิ่มอัตรา การช่วยเหลือเยียวยาให้เหมาะสมกับสถานการณ์ สภาวะเศรษฐกิจ ในปัจจุบัน และมีเสียงสะท้อนจากภาคประชาชน จากเหตุการณ์กราดยิง ที่ จ.หนองบัวลําภู ว่าวงเงินการเยียวยาค่อนข้างน้อยมาก เมื่อเปรียบเทียบกับการสูญเสียชีวิตหรือการบาดเจ็บ
นายสมศักดิ์ กล่าวว่า คณะกรรมการพิจารณาค่าตอบแทนผู้เสียหาย และค่าทดแทนและค่าใช้จ่ายแก่จําเลยในคดีอาญา ในการประชุมครั้งที่ 12/2565 เมื่อวันที่ 23 พฤศจิกายน 2565 เห็นชอบในหลักการให้ปรับปรุงแก้ไขกฎกระทรวงเพิ่มอัตราการเยียวยาให้สูงขึ้น และมอบหมายให้คณะอนุกรรมการพัฒนากฎหมาย มาตรการ กลไก เพื่อคุ้มครองผู้เสียหายและจําเลยในคดีอาญา พิจารณาแก้ไขกฎหมาย โดยได้ประชุมไปแล้วในครั้งที่ 2/2565 เมื่อวันที่ 19 ธ.ค.2565 และจะพิจารณาต่อเนื่องในเดือน ม.ค.2566 ต่อไป โดยการตั้งจ่ายเงินช่วยเหลือเยียวยาจะพิจารณา จากผลการศึกษาของหน่วยงานต่างๆ ที่มีการเยียวยาลักษณะคล้ายคลึง เพื่อเทียบเคียงเพื่อมาตั้งจ่าย ช่วยเหลือเยียวยาในอัตราที่เหมาะสม ซึ่งปกติทั่วไปค่าตอบแทนผู้เสียชีวิต จะได้รายละ 110,000 บาท ประกอบด้วย ค่าตอบแทนการเสียชีวิต 50,000 บาท ค่าจัดการศพ 20,000 บาท และค่าขาดอุปการะเลี้ยงดู 40,000 บาท ซึ่งได้ปรับอัตราการเยียวยาใหม่ตามร่างกฎกระทรวง ประกอบด้วย ค่าตอบแทนการเสียชีวิต ตั้งแต่ 100,000 - 450,000 บาท ค่าจัดการศพ 45,000 บาท ค่าขาดอุปการะเลี้ยงดู 40,000 บาท และค่าเสียหายอื่น 40,000 บาท รวมช่วยเหลือสูงสุดตามร่างกฎหมายอยู่ที่ 575,000 บาท ส่วนกรณีบาดเจ็บ เพิ่มค่าฟื้นฟูสมรรถภาพทางร่างกายและจิตใจเป็น 50,000 บาท จากเดิมจ่าย 20,000 บาท เพิ่มค่าตอบแทนความเสียหายอื่นเป็น 94,000 บาท เพื่อให้ครอบคลุมความเสียหาย ทั้งทางกาย จิตใจ ค่าใช้จ่ายในการครองชีพ และค่าพาหนะเหมาจ่าย จากเดิมจ่าย 50,000 บาท และเพิ่มค่าชดเชยการสูญเสียอวัยวะ หรือสมรรถภาพในการทํางานของอวัยวะไม่เกิน 360,000 บาท จากเดิมที่ไม่มี
"สําหรับขั้นตอนต่อไปของการแก้ไขกฎกระทรวง จะส่งต่อให้ กระทรวงการคลังพิจารณาในวงเงินที่ตั้งจ่ายเพิ่มเติม และคณะกรรมการ พิจารณาค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญาพิจารณาเห็นชอบ พร้อมทั้งเปิดเวทีรับฟังความเห็น และนําเสนอ คณะรัฐมนตรีพิจารณาอนุมัติในหลักการ แล้วส่งให้คณะกรรมการกฤษฎีกา ตรวจแก้ไข ก่อนเสนอขอความเห็นชอบ ซึ่งการปรับเพิ่มในส่วนนี้ เพราะเราเห็นถึงความเดือดร้อน ซึ่งเราอยากช่วยเหลือประชาชน บรรเทาความเดือดร้อนจากการสูญเสียให้ได้มากที่สุด ตามสิทธิที่ทุกคนควรจะได้รับ" นายสมศักดิ์ กล่าว
รัฐบาลไทย-ข่าวทำเนียบรัฐบาล-"ทิพานัน" โชว์ “พล.อ.ประยุทธ์” เดินหน้าโครงการต้นแบบ 95 โรงเรือนเกษตรอัจฉริยะทั่วประเทศ  มุ่งเป้าแรงงานเกษตร 3.2 หมื่นคนในปี 66
วันอาทิตย์ที่ 11 ธันวาคม 2565
"ทิพานัน" โชว์ “พล.อ.ประยุทธ์” เดินหน้าโครงการต้นแบบ 95 โรงเรือนเกษตรอัจฉริยะทั่วประเทศ  มุ่งเป้าแรงงานเกษตร 3.2 หมื่นคนในปี 66
"ทิพานัน" โชว์ “พล.อ.ประยุทธ์” เดินหน้าโครงการต้นแบบ 95 โรงเรือนเกษตรอัจฉริยะทั่วประเทศ  มุ่งเป้าแรงงานเกษตร 3.2 หมื่นคนในปี 66  เพิ่มรายได้ผลผลิต-เพิ่มค่าจ้างแรงงาน พลิกโฉมเกษตรกรไทย
วันที่ 11 ธันวาคม 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จากการลงตรวจเยี่ยมพื้นที่ในทุกภูมิภาค ท่านนายกได้มีนโยบายพัฒนาศักยภาพแรงงานทุกกลุ่ม และมีความห่วงใยเกษตรกรที่ได้รับผลกระทบจากการแพร่ระบาดของเชื้อไวรัสโควิด-19 ภัยพิบัติต่างๆ รวมทั้งผลกระทบด้านพลังงาน ผลกระทบด้านการผลิต จึงต้องการยกระดับรายได้และความเป็นอยู่ของพี่น้องเกษตรกรให้ดีขึ้นอย่างยั่งยืน จึงมีนโยบายและมุ่งมั่นยกระดับเกษตรกรไทยสู่เกษตรอัจฉริยะ Smart Farmer โดยการนํานวัตกรรมและเทคโนโลยีสมัยใหม่เข้ามาประยุกต์ใช้ในการประกอบอาชีพด้านเกษตร เพื่อรับมือกับความไม่แน่นอนในทุกมิติ
น.ส.ทิพานัน กล่าวว่า แต่การเปลี่ยนแปลงจะต้องมีการเตรียมความพร้อมให้กับผู้ประกอบการและแรงงานในภาคเกษตรด้วย พล.อ.ประยุทธ์ จันทร์โอชา นายกรัฐมนตรี จึงมอบนโยบายไปยัง นายสุชาติ ชมกลิ่น รัฐมนตรีว่าการกระทรวงแรงงาน ให้ดําเนินการพัฒนาฝีมือเพื่อเข้าตลาดแรงงานนี้โดยเร่งด่วน โดยกรมพัฒนาฝีมือแรงงาน (กพร.) จึงได้ดําเนินโครงการศูนย์เรียนรู้โรงเรือนเกษตรแม่นยําปลอดภัยสําหรับผู้ประกอบการมืออาชีพด้านเกษตรอัจฉริยะ ซึ่งเป็นโครงการพิเศษเพื่อเพิ่มศักยภาพแรงงานภาคการเกษตรสู่เกษตรอัจฉริยะ มีเป้าหมาย 95 โรงเรือนทั่วประเทศ และให้แรงงานภาคการเกษตรมีความรู้ในการใช้เทคโนโลยีสู่การเป็นเกษตรอัจฉริยะในปี 2566 จํานวน 32,300 คน  โดยจะมีเจ้าหน้าที่ประจําศูนย์ถ่ายทอดความรู้เทคโนโลยีต่าง ๆ ที่เป็นประโยชน์ต่อการเพาะปลูกแบบมีโรงเรือน เช่น ระบบควบคุมอัตโนมัติสําหรับการปลูกพืช การปลูกพืชโดยไม่ใช้ดิน ระบบพ่นหมอก ระบบกักเก็บหรือจัดน้ํา ซึ่งเกษตรกรสามารถนําไปใช้เพิ่มคุณภาพผลผลิตทางการเกษตร ตามเป้าหมาย โดยผู้ที่สนใจเข้าร่วมโครงการนี้ สามารถสมัครได้ที่สถาบันและสํานักงานพัฒนาฝีมือแรงงานทั่วประเทศ หรือสอบถามที่สายด่วนกระทรวงแรงงาน 1506 กด 4
“พล.อ.ประยุทธ์ ให้ความสําคัญกับภาคเกษตร ต้องการให้มีการพัฒนาฝีมือแรงงานให้เพียงพอในอนาคต ที่สามารถประยุกต์ใช้นวัตกรรมและเทคโนโลยี ที่ทันสมัย ควบคู่ไปกับกับความปลอดภัยทั้งผู้ผลิตและผู้บริโภค ใส่ใจต่อสิ่งแวดล้อม สอดรับกับแนวทางการพัฒนาเศรษฐกิจแบบ BCG ผ่านกลไกของหน่วยงานต่างๆที่บูรณาการอย่างครบวงจร และเป็นรูปธรรม สะท้อนความมุ่งมั่นและตั้งใจจริงในการผลักดันอุตสาหกรรมเกษตรของไทย เพื่อเพิ่มขีดความสามารถในการแข่งขันของประเทศ ผู้ประกอบการภาคเกษตร มีความเข้มแข็ง มีรายได้ดีขึ้น เกิดการกระจายรายได้ไปสู่อุตสาหกรรมที่เกี่ยวเนื่อง พร้อมกับมีตัวชี้วัดหรือมีสถาบันรองรับฝีมือแรงงานนั้นๆ ที่จะสามารถนําไปสู่ทักษะวิชาชีพที่มีอัตราค่าแรงที่สูงขึ้นในอนาคตได้ด้วย ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-นายกฯ มีกำหนดการหารือทวิภาคีกับคณะผู้บริหารสหภาพยุโรป และผู้นำจากหลายประเทศของยุโรป มุ่งกระชับความสัมพันธ์ ส่งเสริมความร่วมมือที่ยั่งยืนและครอบคลุมทุกมิติ
วันอาทิตย์ที่ 11 ธันวาคม 2565
นายกฯ มีกําหนดการหารือทวิภาคีกับคณะผู้บริหารสหภาพยุโรป และผู้นําจากหลายประเทศของยุโรป มุ่งกระชับความสัมพันธ์ ส่งเสริมความร่วมมือที่ยั่งยืนและครอบคลุมทุกมิติ
นายกฯ มีกําหนดการหารือทวิภาคีกับคณะผู้บริหารสหภาพยุโรป และผู้นําจากหลายประเทศของยุโรป มุ่งกระชับความสัมพันธ์ ส่งเสริมความร่วมมือที่ยั่งยืนและครอบคลุมทุกมิติ
วันนี้ (11 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีกําหนดการหารือทวิภาคีที่สําคัญกับคณะผู้บริหารสหภาพยุโรป และผู้นําจากหลายประเทศของยุโรป ระหว่างการเข้าร่วมการประชุมสุดยอดอาเซียน-สหภาพยุโรป สมัยพิเศษ เพื่อฉลองวาระครบรอบ 45 ปี ความสัมพันธ์อาเซียน-สหภาพยุโรป ระหว่างวันที่ 12 - 15 ธันวาคม 2565 ณ กรุงบรัสเซลส์ ราชอาณาจักรเบลเยียม
โฆษกประจําสํานักนายกรัฐมนตรีกล่าวว่า การประชุมสุดยอดอาเซียน-สหภาพยุโรป สมัยพิเศษ ครั้งนี้ นอกจากภารกิจสําคัญที่นายกรัฐมนตรีจะเข้าร่วมในกรอบของการประชุมฯ ซึ่งนายกรัฐมนตรี พร้อมผู้นําอาเซียนกับสหภาพยุโรปจะได้แลกเปลี่ยนความเห็นเกี่ยวกับประเด็นภูมิภาค และประเด็นระหว่างประเทศที่สําคัญแล้ว นายกรัฐมนตรียังมีกําหนดการหารือทวิภาคีกับประธานคณะมนตรียุโรป ประธานคณะกรรมาธิการยุโรป รองประธานคณะกรรมาธิการยุโรปและกรรมาธิการยุโรปด้านการค้า รวมถึงผู้นําจากประเทศในสหภาพยุโรปที่สําคัญ ซึ่งส่วนใหญ่ทาบทามขอพบปะหารือกับนายกรัฐมนตรี อาทิ ผู้นําสาธารณรัฐเช็ก กรีซ เดนมาร์ก เนเธอร์แลนด์ ฟินแลนด์ ฮังการี และเยอรมนี ตามช่วงเวลาที่กําหนดการของทั้งสองฝ่ายเอื้ออํานวย
“การหารือทวิภาคีระหว่างนายกรัฐมนตรีกับคณะผู้บริหารสหภาพยุโรป และผู้นําจากหลายประเทศของยุโรป สะท้อนว่านายกรัฐมนตรีได้รับการยอมรับจากนานาชาติในฐานะหนึ่งในผู้นําที่สําคัญของอาเซียน ซึ่งนายกรัฐมนตรีมุ่งมั่นที่จะกระชับความสัมพันธ์กับทุกประเทศเพื่อโอกาสในการพัฒนาของประเทศไทย ส่งเสริมความร่วมมือและความเจริญก้าวหน้าที่ยั่งยืนระหว่างไทยกับมิตรประเทศซึ่งล้วนเป็นคู่ค้าสําคัญในยุโรป รวมทั้งจะเป็นการคงบทบาทของไทยในเวทีโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.เฉลิมชัย เปิดงานและกล่าวปาฐกถาพิเศษ "ถอดรหัส-นวัตเกษตรไทย" ในโอกาสครบรอบ 15 ปี เเ
วันเสาร์ที่ 10 ธันวาคม 2565
รมว.เฉลิมชัย เปิดงานและกล่าวปาฐกถาพิเศษ "ถอดรหัส-นวัตเกษตรไทย" ในโอกาสครบรอบ 15 ปี เเ
รมว.เฉลิมชัย เปิดงานและกล่าวปาฐกถาพิเศษ "ถอดรหัส-นวัตเกษตรไทย" ในโอกาสครบรอบ 15 ปี สมาคมสื่อมวลชนเกษตรแห่งประเทศไทย (23 ปี รวมพลคนข่าวเกษตร) ขอบคุณสื่อมวลชนที่นําเสนอข้อมูลและข้อเท็จจริงอย่างถูกต้อง พร้อมเคียงข้างเกษตรกรไทย
ดร.เฉลิมชัย ศรีอ่อน รัฐมนตรีว่ากากระทรวงเกษตรและสหกรณ์ กล่าวในโอกาสเป็นประธานเปิดงานครบรอบ 15 ปี สมาคมสื่อมวลชนเกษตรแห่งประเทศไทย (23 ปี รวมพลคนข่าวเกษตร) และกล่าวปาฐกถาพิเศษ "ถอดรหัส-นวัตเกษตรไทย" โดยมี นายธนา ชีรวินิจ เลขานุการรัฐมนตรีว่าการกระทรวงเกษตรและสหกรณ์ นายสมเกียรติ กอไพศาล ประธานคณะทํางานรัฐมนตรีว่าการกระทรวงเกษตรและสหกรณ์ นายประยูร อินสกุล ปลัดกระทรวงเกษตรและสหกรณ์ และผู้บริหารกระทรวงเกษตรและสหกรณ์ เข้าร่วม ณ อาคารจักรพันธ์เพ็ญศิริมหาวิทยาลัยเกษตรศาสตร์ ว่า ภาคเกษตรเป็นภาคการผลิตที่มีความสําคัญต่อการพัฒนาประเทศในทุกมิติ ทั้งด้านเศรษฐกิจ สังคม และสิ่งแวดล้อม โดย GDP ภาคเกษตรมีสัดส่วนประมาณร้อยละ 8.5 ของ GDP รวมทั้งประเทศ ที่มาจากกิจกรรมการผลิตทางการเกษตร 5 สาขา ได้แก่ สาขาพืช ประมง ปศุสัตว์ บริการทางการเกษตร และป่าไม้ ซึ่งไม่รวมถึงเกษตรแปรรูป ที่อยู่ใน GDP ภาคอุตสาหกรรม แต่ภาคเกษตรก็ยังคงมีบทบาทสําคัญต่ออนาคตของประเทศไม่ยิ่งหย่อนไปกว่าภาคเศรษฐกิจอื่น โดยเป็นรากฐานสําคัญสําหรับความมั่นคงทางอาหารให้กับประเทศไทยและกับโลก
สําหรับปัญหาหลักของภาคเกษตร คือ ต้นทุนการผลิตสูง เกษตรกรไม่เข้าถึงแหล่งเงินทุน (ขาดหลักค้ําประกันขาดองค์ความรู้ ต้องพึ่งพาแหล่งทุนนอกระบบ ดอกเบี้ยสูง) ไม่มีตลาด ขาดแหล่งน้ําเพื่อการเกษตร ภัยธรรมชาติ ผลผลิตต่อไร่ต่ํา หนี้สินครัวเรือน มาตรฐานผลผลิต พันธุ์พืช/พันธุ์สัตว์ และบูรณาการภาครัฐ ซึ่งกระทรวงเกษตรฯ ได้นําปัญหาของภาคเกษตร ทั้งก่อนและหลังการผลิต มาจัดทําเป็น 15 นโยบายหลักอย่างครบวงจร ซึ่งทุกหน่วยงานในสังกัดกระทรวงเกษตรฯ มีส่วนร่วมและทํางานกันเป็นทีม เพื่อตอบสนองการแก้ปัญหาให้พี่น้องเกษตรกร โดยต้องนําเทคโนโลยีนวัตกรรม การวิจัยและพัฒนา มาประยุกต์ใช้ให้เหมาะสม เพื่อลดต้นทุน เพิ่มมูลค่าให้กับสินค้าเกษตร
นอกจากนี้ ช่องทางการตลาดก็ถือเป็นสิ่งสําคัญ ที่จะช่วยให้การขับเคลื่อนภาคเกษตรเติบโตอย่างมั่นคงและยั่งยืน ต้องรู้ว่าตลาดต้องการสินค้าแบบไหน โดยสินค้าเกษตรต้องมีความปลอดภัย มีคุณภาพ การบริหารจัดการสินค้าเพื่อสร้างสมดุลระหว่างความต้องการ (Demand) และปริมาณผลผลิต (Supply) ภายใต้หลัก “ตลาดนําการผลิต”
"กระทรวงเกษตรฯ มีนโยบายและขับเคลื่อนงานด้านการเกษตรที่ครอบคลุมหลายสาขา ทั้งพืช สัตว์ ประมง ดิน น้ํา สหกรณ์และสถาบันเกษตรกร การจัดการพื้นที่เกษตรกรรม รวมไปถึงมาตรฐานสินค้าเกษตรและอาหาร ดังนั้นการสื่อสารข้อมูลข่าวสารต่าง ๆ เพื่อสร้างการรับรู้แก่เกษตรกร สื่อมวลชนเกษตรจึงมีส่วนสําคัญในการสื่อสารและสร้างการรับรู้ให้กับเกษตรกร ประชาชนและสังคม เพื่อให้เข้าใจและรับทราบถึงผลดี ผลเสีย และผลกระทบที่เกี่ยวข้องอย่างถูกต้อง เพื่อที่พี่น้องเกษตรกรจะได้เตรียมพร้อมรองรับความท้าทายได้อย่างทันท่วงที จึงต้องขอขอบคุณพี่น้องสื่อมวลชนเกษตรและคนข่าวเกษตร ที่นําเสนอข้อมูลและข้อเท็จจริงอย่างถูกต้องและอยู่เคียงคู่กระทรวงเกษตรฯ ตลอดมา และพร้อมเคียงข้างเกษตรกรไทย นําพาประเทศก้าวสู่เกษตรอุตสาหกรรมและเกษตรมูลค่าสูง และนําพาเกษตรกรไทยให้มีอาชีพที่มั่นคง สามารถพึ่งพาตัวเองได้อย่างเข้มแข็งต่อไป" ดร.เฉลิมชัย กล่าว
รัฐบาลไทย-ข่าวทำเนียบรัฐบาล-ก.แรงงาน ร่วม บ.มาเวล พัฒนาช่างแอร์ รองรับ License
วันอาทิตย์ที่ 11 ธันวาคม 2565
ก.แรงงาน ร่วม บ.มาเวล พัฒนาช่างแอร์ รองรับ License
รมว.แรงงาน มอบกรมพัฒนาฝีมือแรงงาน ร่วม บ.มาเวล จัดประชุมในงาน Road To Success 2023 เผย ปี 2566 พร้อมจัดตั้งศูนย์ทดสอบช่างแอร์ให้ครอบคลุมทั่วประเทศ
รัฐบาลไทย-ข่าวทำเนียบรัฐบาล-​PM to attend ASEAN-EU Commemorative Summit in Belgium on December 12-15
วันอาทิตย์ที่ 11 ธันวาคม 2565
​PM to attend ASEAN-EU Commemorative Summit in Belgium on December 12-15
​PM to attend ASEAN-EU Commemorative Summit in Belgium on December 12-15
December 10, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha is scheduled to attend the ASEAN-EU Commemorative Summit during December 12-15, 2022 in Brussels, Kingdom of Belgium to celebrate the 45th anniversary of ASEAN-EU relations.
This ASEAN-EU Commemorative Summit is historic as it is the inaugural meeting between 9 ASEAN leaders/representatives and leaders/representatives of 27 EU member countries under the ASEAN framework (earlier ASEAN-EU Summits were held between ASEAN leaders, president of the European Council, and president of the European Commission). This would, thus, be an important opportunity for leaders from ASEAN and the European Union to exchange view on the regional and international issues of current concern, especially geopolitics, security challenges, economic recovery, and digital and green transition.
The Prime Minister’s missions include attending the C-Suite Roundtable Luncheon, organized by the EU-ASEAN Business Council (EU-ABC). This event will allow the European private sector to give suggestion to and exchange view with the leaders on the issues related to trade and investment. Members of EU-ABC and private sector’s high-level executives will also attend the C-Suite Roundtable Luncheon. In his attendance at the ASEAN-EU Commemorative Summit to celebrate the 45th anniversary of ASEAN-EU relations, the Prime Minister will also witness the signing of Thai-EU Partnership and Cooperation Agreement (Thai-EU PCA).
At the C-Suite Roundtable Luncheon, Thailand will emphasize cooperation for inclusive, balanced, and sustainable socio-economic development driven by the BCG economic model, which is in line with the Global Gateway, EU’s initiative that aims to mobilize up to €300 billion of investments in digital, climate and energy, transport, health, and education and research.
At the ASEAN-EU Commemorative Summit, the Prime Minister will endorse EU’s constructive role in the region to build trust and peaceful atmosphere conducive to economic recovery while upholding ASEAN’s centrality in the regional architecture. Thailand will also push forward ASEAN-EU strategic partnership as positive and constructive energy for the two regions and the global community, and the ASEAN-EU Green Partnership on which Thailand is ASEAN’s leader in promoting.
รัฐบาลไทย-ข่าวทำเนียบรัฐบาล-‘รมช.มนัญญา’ ร่วมงาน “อุทัยธานี ของดีอยู่ที่ผ้า” ครั้งที่ 2
วันเสาร์ที่ 10 ธันวาคม 2565
‘รมช.มนัญญา’ ร่วมงาน “อุทัยธานี ของดีอยู่ที่ผ้า” ครั้งที่ 2
‘รมช.มนัญญา’ ร่วมงาน “อุทัยธานี ของดีอยู่ที่ผ้า” ครั้งที่ 2 แต่งไทยย้อนยุคตามรอยเสด็จประพาสต้นเมืองอุทัยธานี ครบรอบ 116 ปี
รมช.มนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ร่วมพิธีเปิดงาน “อุทัยธานี ของดีอยู่ที่ผ้า” ครั้งที่ 2 แต่งไทยย้อนยุคตามรอยเสด็จประพาสต้นเมืองอุทัยธานี ครบรอบ 116 ปี จังหวัดอุทัยธานี ประจําปี 2565 จัดขึ้นระหว่างวันที่ 9 - 18 ธันวาคม 2565 ณ สนามกีฬากลางจังหวัดอุทัยธานี อําเภอเมืองอุทัยธานี จังหวัดอุทัยธานี โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธาน และนายธีรพัฒน์ คัชมาตย์ ผู้ว่าราชการจังหวัดอุทัยธานี หัวหน้าส่วนราชการ ผู้บริหาร เข้าร่วม เพื่อเป็นการยกระดับภูมิปัญญาผ้าทอพื้นถิ่นของจังหวัดอุทัยธานี ตลอดจนมีการนําผ้าทอไปพัฒนาต่อยอดเป็นผลิตภัณฑ์ในรูปแบบต่าง ๆ ให้มีความสวยงาม ทันสมัยตรงกับความต้องการของตลาดและผู้บริโภคในระดับสากล และเพื่อน้อมรําลึกถึงการเสด็จประพาสต้น เมืองอุทัยธานี ของพระบาทสมเด็จพระจุลจอมเกล้าเจ้าอยู่หัว พระพุทธเจ้าหลวง (รัชกาลที่5)
โอกาสนี้ รมว.วัฒนธรรม และ รมช.มนัญญา ได้เยี่ยมชมนิทรรศการภายในงาน อาทิ นิทรรศการผ้าลายพระราชทาน “ลายขอ เจ้าฟ้าสิริวัณณวรีฯ” นิทรรศการผ้าทอลายอัตลักษณ์อุทัยธานี “ผ้าทอลายอุทัยสุพรรณิการ์” นิทรรศการลายผ้ากลุ่มชาติพันธุ์กะเหรี่ยงอุทัยธานี พร้อมชมสาธิตขั้นตอนการทอผ้า ตลอดจนชมการเดินแบบแฟชั่นชุดผ้าไทยและผ้าพื้นถิ่นจังหวัดอุทัยธานี